Komission asetus (ETY) N:o 1348/81, annettu 20 päivänä toukokuuta 1981, oliiviöljyn kulutusta yhteisössä edistämään tarkoitettujen toimien yleisistä soveltamissäännöistä annetun asetuksen (ETY) N:o 1970/80 soveltamista koskevista yksityiskohtaisista säännöistä



Virallinen lehti nro L 134 , 21/05/1981 s. 0017 - 0018

Suomenk. erityispainos Alue 3 Nide 13 s. 0083

Espanjank. erityispainos: Luku 03 Nide 21 s. 0212

Ruotsink. erityispainos Alue 3 Nide 13 s. 0083

Portugalink. erityispainos: Luku 03 Nide 21 s. 0212



KOMISSION ASETUS (ETY) N:o 1348/81, annettu 20 päivänä toukokuuta 1981, oliiviöljyn kulutusta yhteisössä edistämään tarkoitettujen toimien yleisistä soveltamissäännöistä annetun asetuksen (ETY) N:o 1970/80 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 3454/80(), ja erityisesti sen 11 artiklan 8 kohdan, ottaa huomioon oliiviöljyn kulutusta yhteisössä edistämään tarkoitettujen toimien yleisistä soveltamissäännöistä 22 päivänä heinäkuuta 1980 annetun neuvoston asetuksen (ETY) N:o 1970/80() ja erityisesti sen 4 artiklan, sekä katsoo, että hallinnollisten asioiden hoitamiseksi moitteettomasti komission päättämät oliiviöljyn kulutusta edistävät toimet olisi toteutettava eri toimien teknisiin ominaisuuksiin soveltuvia menettelyjä noudattaen määritetyn määräajan kuluessa, valittujen menettelyjen mukaisesti esitetyt eri ehdotukset on arvioitava sellaisin perustein, että voidaan tehdä paras mahdollinen valinta, komission valinnoista olisi annettava tieto jäsenvaltioille, parhaimman valinnan mahdollistamiseksi olisi säädettävä, että toteutettavien toimien määrittelyssä, toteuttamisessa ja sopimuspuolten valinnassa komissiolla on mahdollisuus käyttää erikoiskonsulttien palveluja, suunniteltujen toimien moitteettoman toteuttamisen takaamiseksi olisi annettava tietyt säännökset, jotka on sisällytettävä asianosaisten kanssa tehtäviin sopimuksiin, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jokaisen markkinointivuoden osalta komissio hyväksyy asetuksen (ETY) N:o 1970/80 2 artiklassa tarkoitetun yleisen ohjelman perusteella saman asetuksen 1 artiklan a Pd alakohdassa tarkoitettuja toimia koskevan yksityiskohtaisen ohjelman. Tämä ohjelma on toteutettava jakson aikana, joka on enintään 12 kuukautta siitä päivästä, jolloin sopimukset tarjousten tekijöiden kanssa tehdään. Yksityiskohtaisen ohjelman laatimista varten komissio kuulee rasvojen hallintokomiteaa asetuksen N:o 136/66/ETY 39 artiklassa säädettyä menettelyä noudattaen. 2. Yksityiskohtaiseen ohjelmaan otetuista, asetuksen (ETY) N:o 1970/80 1 artiklan a ja b alakohdassa tarkoitetuista toimista tehdään avoimet tai rajoitetut tarjouspyynnöt. Yksityiskohtaiseen ohjelmaan otetuista, kyseisen asetuksen 1 artiklan c alakohdassa tarkoitetuista toimista tehdään avoimet tarjouspyynnöt. Avoimet tarjouspyynnöt julkaistaan Euroopan yhteisöjen virallisessa lehdessä. 3. Yksityiskohtaiseen ohjelmaan otetut, asetuksen (ETY) N:o 1970/80 1 artiklan d alakohdassa tarkoitetut toimet toteutetaan suoralla neuvottelumenettelyllä tai rajoitettujen tarjouspyyntöjen tuloksena. 2 artikla 1. Edellä 1 artiklan 2 kohdassa tarkoitettujen tarjouspyyntöjen mukaisesti esitettyjen ehdotusten arvioinnissa komissio ottaa huomioon ehdotettujen toimien laadun ja kustannusten lisäksi: P tarjousten tekijöiden erikoistumisasteen ja kokemuksen suunnitellun toimen alalla, P ehdotusten laajuuden suunniteltujen eri toimien osalta, P tarjousten tekijöiden esittämät ammatilliset ja taloudelliset takeet. 2. Tutkittuaan ehdotukset komissio valitsee tarjoukset ja tekee suunniteltujen toimien toteuttamista koskevat sopimukset. Komissio antaa tästä tiedon ennakolta rasvojen hallintokomitealle. 3 artikla 1. Valitessaan sopimuspuolen tai sopimuspuolet 1 artiklan 3 kohdassa tarkoitettuihin toimiin komissio ottaa huomioon erityisesti: P asianomaisen tieteelliset ansiot, P kyseisellä alalla jo toteutetut tai meneillään olevat tutkimukset, P sen, että kyseiset työt tehdään yhteistyössä usean tutkimuslaitoksen kanssa. 2. Komissio valitsee asianosaiset ja tekee heidän kanssaan sopimukset. Komissio antaa tästä tiedon ennakolta rasvojen hallintokomitealle. 4 artikla P Yksityiskohtaisen ohjelman sekä tarjouspyyntöjen laatimista varten, P tarjousten arviointia ja sopimusten laatimista varten, P toimien toteuttamisen valvomista varten, komissio voi kuulla tapauksen mukaan markkina- ja mainontatutkimuksiin erikoistuneita toimielimiä, tutkimuslaitoksia tai tutkijoita, joiden riippumattomuus on taattu. 5 artikla Komissio maksaa sopimuksessa sovitun hinnan porrastetuissa erissä sovittujen töiden edistymisvaiheen mukaan. Voidaan vaatia, että sopimuksen täytäntöönpanon turvaamiseksi annetaan vakuus. Edellytyksenä sille, että komissio maksaa jäljellä olevan summan ja tarvittaessa vapauttaa vakuuden on se, että komissio toteaa sopimusvelvoitteiden täyttyneen moitteettomasti. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä toukokuuta 1981. Komission puolesta Poul DALSAGER Komission jäsen () EYVL N:o 172, 30.9.1966, s. 3025/66 () EYVL N:o L 360, 31.12.1980, s. 16 () EYVL N:o L 192, 26.7.1980, s. 5